b'\n_START_ARTICLE_\nSol (koloid)\n_START_PARAGRAPH_\nS\xc3\xb3l je liofobna suspenzija trdnih delcev velikosti od 1 nm do 1 \xce\xbcm v kapljevini._NEWLINE_Soli so pripravljeni z disperzijo ali kondenzacijo. Disperzijske tehnike vklju\xc4\x8dujejo mehansko drobljenje trdnin do koloidnih dimenzij v suhem ali mokrem krogli\xc4\x8dnem mlinu. Pri kondenzacijski metodi povzro\xc4\x8dimo obarjanje koloidnih delcev iz raztopine v koloidno fazo, bodisi z dodajanjem soli, bodisi s spreminjanjem temperature.'